Pe aceeași temă

Mii de criminali, hoti, traficanti de droguri, talhari si corupti asteapta sa vada ce va contine ordonanta de amnistie si gratiere anuntata de liderul PSD, Liviu Dragnea. Potrivit unei analize realizate de Ziare.com, doar in cazul amnistiei si gratierii date de Nicolae Ceausescu la implinirea varstei de 70 de ani prevederile au fost aplicate pentru toti detinutii din Romania.

Actele similare date dupa Revolutia din 1989, din 1990 si 2002, excludeau dintre beneficiari persoanele condamnate pentru infractiunile cu violenta - omor, talharie, viol, dar si faptele de coruptie.

Ziare.com a solicitat Administratiei Nationale a Penitenciarelor (ANP) sa furnizeze situatia persoanelor incarcerate pe durata de pedeapsa, infractiuni si starea de recidiva. Statistica comunicata este de la sfarsitul lunii noiembrie 2018.

Pe data de 17 decembrie 2018 erau incarcerate 21.152 de persoane in penitenciarele din Romania.

Ce inseamna amnistia si gratierea

Trebuie spus ca, in cazul unei amnistii, beneficiarilor li se inchid dosarele si condamnarile li se sterg din cazier, cu alte cuvinte, ei sunt scutiti de raspundere penala. In schimb, beneficiarul unei gratieri este iertat de pedeapsa, nu o mai executa, dosarul se inchide, insa fapta continua sa apara in cazier.

Amnistia poate fi:

- Generala - pentru orice tip de infractiune;

- Speciala - numai pentru anumite infractiuni;

- Neconditionata - nu se prevede nicio conditie pentru a obtine beneficiul ei;

- Conditionata - este acordata numai sub rezerva indeplinirii uneia sau mai multor conditii.

Statistica

Cei mai multi detinuti din Romania au condamnari intre 2 si 5 ani de inchisoare, potrivit statisticii citate. Cei mai multi detinuti din inchisori, aproximativ 12.000 de persoane, au condamnari de pana in 5 ani de inchisoare.

- 2.007 persoane sunt arestate preventiv sau condamnate in prima instanta;

- 562 persoane au condamnari pana intr-un an de inchisoare;

- 1.753 persoane au condamnari intre un an si 2 ani;

- 7.140 persoane au condamnari intre 2 ani- 5 ani;

- 3.146 persoane au condamnari intre 5 ani- 10 ani;

- 2.087 persoane au condamnari intre 10 ani- 15 ani;

- 1.207 persoane au condamnari intre 15 ani- 20 ani;

- 884 persoane au condamnari peste 20 ani;

- 156 persoane au condamnari pe viata.

Statistica ANP - Situatia cazurilor de coruptie

Potrivit calculelor Ziare.com, in penitenciarele din Romania sunt 232 persoane condamnate pentru infractiuni de coruptie sau conexe infractiunilor de coruptie. Aproximativ 90% dintre acestia au pedepse sub 5 ani de inchisoare.

- 36 condamnati pentru luare de mita;

- 20 condamnati pentru dare de mita;

- 41 condamnati pentru trafic de influenta;

- 6 condamnati pentru cumparare de influenta;

- 35 condamnati pentru abuz in serviciu;

- 94 condamnati in baza Legii 78/2000 pentru prevenirea si sanctionarea faptelor de coruptie.

articolul integral pe Ziare.com

Preşedintele PSD Liviu Dragnea a spus, duminică, la CN PSD, că nu ştie când sau cum dar PSD - ALDE are obligaţia să dea un OUG pe amnistie şi graţiere pentru a fi reparate toate nedreptăţile care s-au făcut în Justiţie.